CELEX: 52009PC0144
Language: mt
Date: 2009-03-30
Title: Proposta għal deċiżjoni tal-Kunsill u l-Kummissjoni dwar Pożizzjoni tal-Komunità fir-rigward ta' deċiżjoni tal-Kunsill ta' Stabbilizzazzjoni u Assoċjazzjoni UE − Albanija dwar ir-Regoli ta' Proċedura tiegħu

Avviż Legali Importanti

|

52009PC0144

Proposta għal deċiżjoni tal-Kunsill u l-Kummissjoni dwar Pożizzjoni tal-Komunità fir-rigward ta' deċiżjoni tal-Kunsill ta' Stabbilizzazzjoni u Assoċjazzjoni UE − Albanija dwar ir-Regoli ta' Proċedura tiegħu  /* KUMM/2009/0144 finali */  

	[pic] | KUMMISSJONI TAL-KOMUNITAJIET EWROPEJ |Brussel 30.3.2009KUMM(2009) 144 finaliProposta għalDEĊIŻJONI TAL-KUNSILL U L-KUMMISSJONIdwar Pożizzjoni tal-Komunità fir-rigward ta' Deċiżjoni tal-Kunsill ta' Stabbilizzazzjoni u Assoċjazzjoni UE − Albanija dwar ir-Regoli ta' Proċedura tiegħuMEMORANDUM TA’ SPJEGAZZJONIIl-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika tal-Albanija, min-naħa l-oħra, se jidħol fis-seħħ fl-1 ta' April 2009, wara li tkun tlestiet ir-ratifika tiegħu mill-Istati Membri kollha fis-26 ta' Frar 2009.Il-Kunsill ta’ Stabbilizzazzjoni u Assoċjazzjoni stabbilit mill-Artikolu 116 tal-Ftehim imsemmi jissorvelja l-implimentazzjoni tal-Ftehim u jeżamina kwalunkwe kwistjoni ta' importanza kbira li tirriżulta fi ħdan il-qafas tiegħu, u kwalunkwe kwistjoni bilaterali jew internazzjonali oħra ta’ interess komuni.Kif stipulat fl-Artikolu 117 tal-Ftehim ta' Stabbilizzazzjoni u Assoċjazzjoni, il-Kunsill ta' Stabbilizzazzjoni u Assoċjazzjoni għandu jistabbilixxi r-regoli ta' proċedura tiegħu. Skont l-Artikolu 120 tal-Ftehim, dawn ir-regoli ta' proċedura jiddeterminaw id-dmirijiet tal-Kumitat ta' Stabbilizzazzjoni u Assoċjazzjoni, li għandu jgħin lill-Kunsill ta' Stabbilizzazzjoni u Assoċjazzjoni fit-twettiq ta' dmirijietu.Kif stipulat bl-Artikolu 2(1) tad-Deċiżjoni tal-Kunsill tas-26 ta' Frar 2009 dwar il-konklużjoni tal-Ftehim ta' Stabilizzazzjoni u Assoċjazzjoni, l-pożizzjoni tal-Komunità fil-Kunsill ta' Stabbilizzazzjoni u Assoċjazzjoni se tinħoloq bid-deċiżjoni tal-Kunsill, li jaġixxi fuq proposta tal-Kummissjoni.Il-Kunsill huwa għalhekk mistieden sabiex japprova l-proposta mehmuża.Proposta għalDEĊIŻJONI TAL-KUNSILL U L-KUMMISSJONIdwar Pożizzjoni tal-Komunità fir-rigward ta' Deċiżjoni tal-Kunsill ta' Stabbilizzazzjoni u Assoċjazzjoni UE − Albanija dwar ir-Regoli ta' Proċedura tiegħuIL-KUNSILL TAL-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkunsidraw it-Trattat li jistabbilixxi l-Komunità Ewropea u t-Trattat li jistabbilixxi l-Komunità Ewropea ta' Enerġija Atomika (Euratom),Wara li kkunsidraw id-Deċiżjoni tal-Kunsill tas-26 ta' Frar 2009 dwar il-konklużjoni tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija (minn issa 'l quddiem "l-Albanija"), min-naħa l-oħra, u b'mod partikolari l-Artikolu 2(1) tagħha,Wara li kkunsidraw il-proposta mill-Kummissjoni,Billi:(1) L-Artikolu 116 tal-Ftehim ta' Stabbilizzazzjoni u Assoċjazzjoni joħloq Kunsill ta' Stabbilizzazzjoni u Assoċjazzjoni.(2) L-Artikolu 117 tal-Ftehim imsemmi jipprovdi li l-Kunsill ta' Stabbilizzazzjoni u Assoċjazzjoni għandu jadotta r-regoli ta' proċedura tiegħu nnifsu.(3) L-Artikolu 120 tal-Ftehim imsemmi jipprovdi li l-Kunsill ta' Stabbilizzazzjoni u Assoċjazzjoni għandu jkun mgħejun minn Kumitat ta' Stabbilizzazzjoni u Assoċjazzjoni.(4) L-Artikolu 120 tal-Ftehim imsemmi jipprevedi li l-Kunsill ta' Stabbilizzazzjoni u Assoċjazzjoni għandu, fir-regoli ta' proċedura tiegħu, jiddetermina d-dmirijiet tal-Kumitat ta' Stabbilizzazzjoni u Assoċjazzjoni u li l-Kunsill ta' Stabbilizzazzjoni u Assoċjazzjoni jista' jiddelega kwalunkwe setgħa minn dawk li għandu lill-Kumitat ta' Stabbilizzazzjoni u Assoċjazzjoni,IDDEĊIDEW KIF ĠEJ:Artikolu UnikuIl-pożizzjoni li għandha tiġi adottata mill-Komunita fi ħdan il-Kunsill ta' Stabbilizzazzjoni u Assoċjazzjoni stabbilit bl-Artikolu 116 tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, min-naħa l-oħra, fir-rigward tar-regoli ta' proċedura tal-Kunsill imsemmi ta' Stabbilizzazzjoni u Assoċjazzjoni u tad-delegazzjoni tas-setgħat tiegħu lill-Kumitat ta' Stabbilizzazzjoni u Assoċjazzjoni msemmi fl-Artikolu 120 tal-Ftehim imsemmi għandha tkun imsejsa fuq l-abbozz tad-deċiżjoni tal-Kunsill ta' Stabbilizzazzjoni u Assoċjazzjoni, anness ma' din id-Deċiżjoni. Emendi minuri lil dan l-abbozz ta' deċiżjoni jistgħu jintlaqgħu mingħajr deċiżjoni ulterjuri tal-Kunsill.Magħmula fi Brussell,Għall-Kummissjoni | Għall-Kunsill |Il-President | Il-President |